PRIENŲ R. SKRIAUDŽIŲ PAGRINDINĖS MOKYKLOS

2023 METŲ VEIKLOS ATASKAITA

VADOVO PRANEŠIMAS

Prienų rajono Skriaudžių pagrindinėje mokykloje vykdomos švietimo programos: ikimokyklinio, priešmokyklinio, pradinio ugdymo, pradinio ugdymo individualizuota, pagrindinio ugdymo ir pagrindinio ugdymo individualizuota. 2023–2024 mokslo metais rugsėjo 1 d. mokykloje mokėsi 206 ugdytiniai; 2022–2023 mokslo metais rugsėjo 1 d. mokykloje mokėsi 216, 2021–2022 mokslo metais Skriaudžių pagrindinėje mokykloje – 206 ugdytiniai. Mokykloje dirba 28 pedagoginiai darbuotojai (įskaitant ir pagalbos mokiniui specialistus): 13 metodininkų, 11 vyr. mokytojų, 4 neatestuoti. Mūsų filosofija „Ateitis – tai ne kažkokia vieta, į kurią mes einame, bet vieta, kurią mes patys sukuriame. Kelius reikia ne rasti, bet juos reikia nutiesti.“ (John Schaar). Mokykloje vyrauja tarimosi, bendradarbiavimo ir pagalbos vieni kitiems kultūra. Pagrindinės vertybės, kuriomis vadovaujamės yra: pažanga, atsakingumas, pasitikėjimas, mandagumas, draugiškumas. Mokyklos šūkis „Mokykla–kiekvienam!” Mokyklos tinklapis https://mokykla.eu/

STRATEGINIŲ VEIKLOS TIKSLŲ ĮGYVENDINIMAS

(Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai) STRATEGINIAI PRIORITETAI A. KLIENTO PERSPEKTYVA B. ORGANIZACINĖ PERSPEKTYVA Išliekantys prioritetai 1. Savivaldaus mokymosi skatinimas pamokoje. Įvedimo ir numatomos pabaigos metai 2019–2024 Išliekantys prioritetai 1. Mokyklos, kaip organizacijos, pažangos siekiai per asmeninius mokinio pasiekimus. Įvedimo ir numatomos pabaigos metai 2019–2024 Nauji prioritetai 1. Patirtinio ir integruoto ugdymo(si) stiprinimas (STEAM). Įvedimo ir numatomos pabaigos metai 2022–2024 Nauji prioritetai 1. Emociškai tvarių santykių tarp bendruomenės narių kūrimas. Įvedimo ir numatomos pabaigos metai 2022–2024 Atkrintantys prioritetai 1. Socialumo didinimas, siekiant asmeninės mokinio atsakomybės už mokymąsi. Įvedimo ir pabaigos metai 2019–2021 Atkrintantys prioritetai 1. Tėvų įtraukimo į mokyklos veiklą plėtra. Įvedimo ir pabaigos metai 2016–2021 2. Mokytojų ir mokinių asmeniniai pažangos siekiai ir mokymasis per refleksiją. 3. Socialinių partnerių įtraukimas, siekiant geresnio mokyklos įvaizdžio. Įvedimo ir pabaigos metai 2016–2018 2. Mokinių mokėjimo mokytis kompetencijų ugdymas. 3. Pamokos struktūros gerinimas, siekiant mokinio asmeninės pažangos. Įvedimo ir pabaigos metai 2016–2018 C. PARAMOS PERSPEKTYVA D. MOKYMOSI PERSPEKTYVA Išliekantys prioritetai Mokyklos išorės erdvių gerinimas ir sportui tinkamų aplinkų sukūrimas, siekiant užtikrinti higienos reikalavimus ir mokinių saugumą. Įvedimo ir numatomos pabaigos metai 2013–2024 Išliekantys prioritetai 1. Mokinių lyderystės veiksmingumo didinimas. Įvedimo ir numatomos pabaigos metai 2016–2024 Vidaus erdvių atnaujinimas ir šiuolaikinių mokymosi priemonių įsigijimas. Įvedimo ir numatomos pabaigos metai 2019–2024 2. Mokytojo pozityvaus profesionalumo auginimas. Įvedimo ir numatomos pabaigos metai 2019–2024 Nauji prioritetai 1. Mobilios kompiuterių klasės įkūrimas. Įvedimo ir numatomos pabaigos metai 2022–2024 Nauji prioritetai 1. Kompetencijomis grįsto atnaujinto ugdymo turinio diegimas. Įvedimo ir numatomos pabaigos metai 2022–2024 Atkrintantys prioritetai 1. Mokyklos informacinio centro atnaujinimas. Įvedimo ir pabaigos metai 2013–2018 Atkrintantys prioritetai 1. Lyderystės ugdymas per mokinių ir mokytojų saviraišką. 2. Mokymosi visą gyvenimą galimybių išnaudojimas. Įvedimo ir pabaigos metai 2013–2018 Mokyklos strateginiai tikslai dera su veiklos ir ugdymo planais, todėl kryptingai buvo siekiama susitartų veiklos tikslų įgyvendinimo. Analizuotas įgyvendintų priemonių veiksmingumas, ugdymo kokybė, poveikis mokyklos bendruomenei. Praėjusiais mokslo metais buvo įgyvendinti 3 tikslai: 1. Mokinių mokymosi patirčių ugdymas, savivokos ir savivertės stiprinimas siekiant pažangos ir pasiekimų optimalumo; 2. Lyderystės ir veikimo kartu stiprinimas bei emociškai tvarių santykių tarp bendruomenės narių ugdymas; 3. Dalyvavimas įgyvendinant tarptautinio Erasmus+ programos projekto „Gamtos saugumas – daugiau jokio savanaudiškumo“ veiklas; 1.1. Įgyvendinant 1-ąjį tikslą mokiniams buvo sudarytos sąlygos mokytis skirtingų patirčių: skatintas mokinių savivaldus ugdymasis pamokose; siekta mokyklos pažangos per asmeninius mokinio pasiekimus bei ugdyta mokinio atsakomybė už savo mokymąsi. Mokyklos mokytojams sudarytos sąlygos stiprinti profesines kompetencijas dalyvaujant kvalifikacijos kėlimo ilgalaikėje programoje: „Įgūdžiais ir kompetencijomis grįsto mokymosi proceso organizavimas įgyvendinant atnaujintas bendrojo ugdymo programas“. E. Vaivadienės seminaras mokyklos bendruomenei „Praktiniai patarimai mokytojui sėkmingam darbui pagal atnaujintas bendrąsias programas“. Lektorės S. Paulikienės seminarai: „Patyriminis ugdymas, kad veiklos mokykloje taptų didžiais mokinių atradimais“ ir „STEAM tarpdalykinė integracija. Integruoti tiriamieji ir projektiniai darbai“. Mokymuose dalyvavo 91 proc. mokytojų. Įgytas praktines patirtis mokytojai pritaikė ugdymo procese bei įgyvendindami projektines veiklas. 100 proc. mokytojų organizavo patirtines STEAM metodikas atitinkančias veiklas priešmokyklinio ugdymo grupėje ir 1–10 klasėse. Stiprintas mokinių gebėjimas kelti mokymosi tikslus ir reflektuoti apie savo mokymąsi. Ugdytas kritinis mąstymas visų dalykų pamokose. Remiantis stebėtų pamokų protokolais, 1–10 klasėse taikytos kritinio mąstymo strategijos fiksuotos 74 proc. pamokų. Stiprintas mokinių dalykinis žodynas per komunikacijos užduočių įgyvendinimą bei mokinių įtraukimą į skirtingas integruotas veiklas. 88 proc. mokytojų, dėstančių priešmokyklinio ugdymo grupėje ir 1–10 klasėse, pritaikė seminaruose įgytas žinias – veiklas mokiniams organizavo už mokyklos ribų, netradicinėse erdvėse. 100 proc. mokytojų laikėsi susitarimų organizuodami (1–2) integruotas-tiriamąsias veiklas priešmokyklinio ugdymo grupėje ir 1–10 klasėse. 54 proc. mokytojų viršijo susitarimus ir organizavo nuo 3 iki 10 integruotų-tiriamųjų veiklų. 2022–2023 mokslo metais vykdytas pamokų stebėjimas, skirtas įvertinti organizuojamos pamokos kokybę: 68 proc. mokytojų organizuojamos pamokos įvertintinos kaip šiuolaikinės, 32 proc. pamokų bandoma dirbti šiuolaikiškai. 85 proc. 1–4 klasėse besimokančių mokinių su mokytojo pagalba geba išsikelti mokymosi tikslus (pradinių klasių mokytojų MG duomenys). Remiantis stebėtų pamokų protokolais, stebima mokinių pažanga savivaldaus mokymosi srityje – mokinių mokančių (be mokytojo pagalbos) kelti mokymosi tikslus pamokoje (5–10 klasėse) dalis yra 68 proc. Siekiant mokyklos pažangos per asmeninius mokinio pasiekimus, organizuota mini konferencija bei respublikinė mokinių projektinių darbų konferencija „Projekto metodas pamokoje“. Respublikinėje konferencijoje dalyvavo mokiniai ir mokytojai iš: Prienų r. „Revuonos“ pagrindinės mokyklos, Prienų Jiezno gimnazijos, Kazlų Rūdos K. Griniaus gimnazijos skyriaus Pr. Dovydaičio progimnazijos, Alytaus Panemunės progimnazijos, Prienų r. Išlaužo pagrindinės mokyklos, Vilkaviškio rajono Kazimiero Baršausko mokyklos daugiafunkcio centras, Prienų r. Pakuonio pagrindinės mokyklos ir Prienų r. Skriaudžių pagrindinės mokyklos. Atlikus mokytojų organizuojamų pamokų stebėjimą 2022–2023 mokslo metais numatytos tobulintinos kryptys 2023–2024 mokslo metams: 1.1.1. Darbo komandoje grupėje stiprinimas. 1.1.2. Diferencijavimas (mažesnė apimtis mokiniams, kurie patiria mokymosi sunkumų) ir tarpdalykinės integracijos stiprinimas bei aukštesniųjų gebėjimų ugdymas. 1.1.3. Pagalba mokantis. Pamokos uždavinio formulavimas / pritaikymas pagal mokinio patirtį. Gyvenimo ir praktikos ryšys. 1.1.4. Susitarimų kultūros klasėje stiprinimas ir racionalus laiko pamokoje panaudojimas. 1.1.5. Pamokos struktūros stiprinimas, siekiant, kad mokiniai geriau įsidėmėtų analizuojamą temą, mokinių išmokimo stebėjimas per mokinių kritinio mąstymo ugdymą. 2.1. Įgyvendinat 2-ąjį tikslą „Lyderystės ir veikimo kartu stiprinimas bei emociškai tvarių santykių tarp bendruomenės narių ugdymas“ siekta: didinti mokinių lyderystę, auginti mokytojo pozityvų profesionalumą bei įtraukti tėvus į mokyklos veiklos plėtrą. 2022–2023 mokslo metais mokykloje buvo įgyvendinta 15 neformaliojo švietimo programų, 87 proc. mokyklos mokinių lankė neformaliojo švietimo užsiėmimus po pamokų. Mokiniams sudarytos sąlygos dalyvauti įvairiuose konkursuose, renginiuose, akcijose. Už mokyklos vardo garsinimą 2022–2023 mokslo metais direktoriaus padėkos skirtos 98 proc. mokinių. Klasių vadovai organizavo refleksinius pokalbius 4–10 klasėse pagal susitartą klausimyną. Aptarti mokinio mokymosi lūkesčiai ir rezultatai, įsivertinta padaryta pažanga. Mokymosi pažangą padarė 99 proc. mokinių. 5–10 klasių mokiniams sudarytos sąlygos dalyvauti nakvynėje – mini stovykloje, tema „Visi mylime Lietuvą!“, mokyklos direktoriaus įsakymas 2023 m. vasario 8 d. Nr. M-35. Ugdyti mokinių bendruomeniškumo, pilietiškumo ir tautinio sąmoningumo įgūdžiai. Dalyvavo 47 proc. 5–10 klasėse besimokančių mokinių. Stiprinta mokinių pageidaujamo elgesio skatinimo kultūra: susitarta dėl mokinių elgesio vertinimo ir įsivertinimo pažymiais pagal nurodytus kriterijus. 8–9 klasių mokiniams sudarytos sąlygos dalyvauti projektinėje veikloje kartu su Lietuvos šaulių sąjunga. Organizuota nacionalinio saugumo diena bendradarbiaujant su Lietuvos šaulių sąjungos Kauno apskrities Vytauto Didžiojo šaulių 2-osios rinktinės atstovais, mokyklos direktoriaus 2022 m. rugsėjo 23 d. įsakymas Nr. V-83. 3.1. Įgyvendintas 3-čiasis tikslas – dalyvauta įgyvendinant tarptautinio Erasmus+ programos projekto „Gamtos saugumas – daugiau jokio savanaudiškumo“ veiklas. 2023 m. kovo 5–11 dienomis „Erasmus+“ programos projekto „Gamtos saugumas – daugiau jokio savanaudiškumo“ mobilumas vyko Rumunijoje, Blaj mieste, „Toma Cosisiu“ gimnazijoje. Mobilume dalyvavo septyni mokiniai ir trys mokytojai. Mokinių ir mokytojų bendruomenės gilinosi į gamtosaugos problemas ir įgyvendino kūrybines idėjas. Iš antrinių bei netradicinių žaliavų kūrė įvairius statinius, projektavo 3D konstrukcijas (tiltus, pilis ir t.t.). Projekto dalyviai pagilino žinias lankydami šalies istorines vietas, dalyvaudami edukaciniuose užsiėmimuose, mokslo bei istoriniuose muziejuose. 2023 m. birželio 5–10 dienomis „Erasmus+“ programos projekto „Gamtos saugumas – daugiau jokio savanaudiškumo“ veiklos įgyvendintos Lietuvoje. Vizito metu dalyviai įgyvendino projekte numatytas STEAM veiklas: kūrė orų stoteles, gilinosi į kritulių susidarymą, stebėjo kaip keičiasi daiktų formos esant skirtingoms oro sąlygoms. Atliko kūrybines užduotis vaikščiodami po Nemuno kilpų regioninį parką, fotografuodami gamtos objektus, surinktą medžiagą panaudodami pristatymams. Projekto dalyviai įgijo praktinės patirties, dalyvaudami edukacinėje pamokoje apie bitininkystę, lankydamiesi Kauno aviacijos muziejuje, praktiškai išbandė lėktuvo valdymo specifiką. Įmonėje „Emideira“ susipažino su inkilų rūšimis ir jų paskirtimi bei turėjo galimybę patys pasigaminti inkilus. Mokinių sumeistrauti inkilai iškeliavo į projekto partnerių šalis: Italiją, Rumuniją ir Turkiją. Mokiniai dalyvaudami „Erasmus+“ projekte „Gamtos saugumas – daugiau jokio savanaudiškumo“ pagerino įvairias kompetencijas ir gebėjimus. Nuo projekto pradžios 2020 m. iki 2023 m. pasiektas anglų kalbos dalyko vidurkio teigiamas pokytis – nuo 0,5 iki 0,8 balo. Mokykloje organizuotos diskusijos 5–10 klasėse, siekiant išsiaiškinti, kas mokiniams teikia džiaugsmą. Organizuojant refleksijas pamokoje didelis dėmesys skirtas ir mokinių emocinei būklei bei savijautai aptarti. Mokiniai teikė pasiūlymus, kas galėtų didinti jų mokymosi džiaugsmą, kokios pagalbos reikėtų iš aplinkinių. Ne mažiau kaip 3 patyčių prevencijos temos integruotos į ugdymo turinį, siekiant stiprinti mokinių gebėjimus reaguoti į patyčias bei spręsti konfliktines situacijas. 4. Didelis dėmesys skirtas mokyklos vidaus veiklos kokybės įsivertinimui ir analizei. Pateikiami 2022 metų vidaus kokybės įsivertinimo duomenys: Tirtas veiklos rodiklio raktinis žodis 2022 m. Atitikimas susitartai kokybei Siekiama proc. dalis Pasiekta proc. dalis Gyvenimo planavimas Beveik atitinka 4 lygį 83 82 Pasiekimų asmeniškumas Atitinka 4 lygį 92 90 Optimalumas Beveik atitinka 4 lygį 95 91,42 Pasiekimų ir pažangos pagrįstumas Neatitinka 4 lygio 90 57 Santykiai ir mokinių savijauta Neatitinka 4 lygio 100 79,3 Savivaldumas mokantis Neatitinka 4 lygio 90 72 Šiuolaikiškumas Atitinka 4 lygį 90 91,7 Mokyklos direktoriaus 2023 m. rugpjūčio 27 d. įsakymu Nr. V-89, sudaryta darbo grupė vidaus veiklos įsivertinimui organizuoti. Vidaus įsivertinime dalyvauja 78 proc. mokyklos mokytojų. Mokyklos vidaus veiklos darbo grupė susitarė dėl įsivertinimo sričių, rodiklių ir raktinių žodžių, suformulavo problemines sritis. Susitarimai dėl įsivertinimo teminių sričių, rodiklių ir raktinių žodžių, patvirtinti mokyklos direktoriaus 2023 m. spalio 30 d. įsakymu Nr. V-134. Problema: Mokinių socialumo ir emocinės asmenybės brandos poveikis mokinių rezultatams. Grupės eilės Nr. Grupių nariai Rodiklis Tiriamas raktinis žodis Teminis vertinimas: Rezultatai 1.1.1. Asmenybės tapsmas Savivoka, savivertė 1.1.1. Asmenybės tapsmas Socialumas 1.1.1. Asmenybės tapsmas Gyvenimo planavimas 1.2.1. Mokinio pasiekimai ir pažanga Pažangos pastovumas Problema: Mokinių mokymosi džiaugsmo didinimas per mokymo(si) ir pozityvių bendravimo patirčių skatinimą. Teminis vertinimas: Ugdymas(is) ir mokinių patirtys 2.1.3. Orientavimasis į mokinių poreikius. Pagalba mokiniui 2.2.1. Mokymosi lūkesčiai ir mokinių skatinimas. Mokymosi džiaugsmas 2.2.2. Ugdymo(si) organizavimas Klasės valdymas 2.3.1. Mokymasis Mokymosi konstruktyvumas 2.3.2. Ugdymas mokyklos gyvenimu Santykiai ir mokinių savijauta 2023 metų vidaus įsivertinimo duomenys: Tirtas veiklos rodiklio raktinis žodis 2023 m. Atitikimas susitartai kokybei Siekiama proc. dalis Pasiekta proc. dalis Savivoka, savivertė Atitinka 4 lygį 77 81 Socialumas Atitinka 4 lygį 80 86 Gyvenimo planavimas Atitinka 4 lygį 75 83 Pažangos pastovumas Beveik atitinka 4 lygį 90 89 Pagalba mokiniui Beveik atitinka 4 lygį 93 91 Mokymosi džiaugsmas Neatitinka 4 lygio 85 78 Klasės valdymas Beveik atitinka 4 lygį 94 93 Mokymosi konstruktyvumas Atitinka 4 lygį 82 86 Santykiai ir mokinių savijauta Atitinka 4 lygį 85 88 Mokykloje stiprinama komunikacijos visais lygmenimis sritis. Parengiamas kiekvieno mėnesio veiklų įgyvendinimo vaizdinis naujienlaiškis apie vaikų ir mokinių dalyvavimą edukacijose, olimpiadose, renginiuose, projektuose ir pan. Informacija viešinama Facebook socialiniame tinkle.

___________________________________